Lietuvoje mažėja gyvulių bandų skaičius, tačiau didėja jose laikomų galvijų ir arklių skaičius
ŽŪDC (Ūkinių gyvūnų registro) duomenimis, 2025 m. gegužės 1 d. Lietuvoje buvo deklaruota 20,387 tūkst. galvijų bandų – tai 8,32 proc. mažiau, palyginti su 2025 m. tuo pačiu laikotarpiu. Tačiau jose laikomų galvijų skaičius šalyje padidėjo 1,53 proc. (iki 615,739 tūkst. vnt.). Daugiausia galvijų bandų deklaruota Šilalės (1,393 tūkst. vnt.), Šilutės (1,176 tūkst. vnt.) ir Kelmės (1,066 tūkst. vnt.) rajonų savivaldybėse.
Analizuojamu laikotarpiu deklaruotų avių ir ožkų bandų skaičius šalyje taip pat sumažėjo, atitinkamai 5,12 proc. (iki 7,112 tūkst. vnt.) ir 3,45 proc. (iki 3,082 tūkst. vnt.). Bandose laikomų avių skaičius sumažėjo 3,34 proc. (iki 127,785 tūkst. vnt.), ožkų – 0,63 proc. (iki 14,071 tūkst. vnt.). Daugiausia avių bandų deklaruota Alytaus (466 vnt.), Vilniaus (449 vnt.) ir Lazdijų (281 vnt.) rajonų savivaldybėse, o ožkų bandų – Vilniaus (309 vnt.), Alytaus (115 vnt.) ir Anykščių (103 vnt.) rajonų savivaldybėse.

2025 m. gegužės 1 d. deklaruotų arklių bandų skaičius Lietuvoje sumažėjo 2,08 proc. (iki 4,992 tūkst. vnt.), tačiau jose laikomų arklių skaičius padidėjo 1,58 proc. (iki 17,212 tūkst. vnt.). Daugiausia arklių bandų deklaruota Vilniaus (367 vnt.), Alytaus (245 vnt.), Lazdijų (216 vnt.), Prienų (175 vnt.) ir Molėtų (165 vnt.) rajonų savivaldybėse.

